CELEX: 62021CN0808
Language: fi
Date: 2021-12-21 00:00:00
Title: Asia C-808/21: Kanne 21.12.2021 – Euroopan komissio v. Tšekin tasavalta

7.3.2022   
            
            
               FI
            
            
               Euroopan unionin virallinen lehti
            
            
               C 109/18
            
         
      Kanne 21.12.2021 – Euroopan komissio v. Tšekin tasavalta
      (Asia C-808/21)
      (2022/C 109/25)
      Oikeudenkäyntikieli: tšekki
      
         Asianosaiset
      
      
         Kantaja: Euroopan komissio (asiamiehet: P. Ondrůšek ja J. Tomkin)
      
         Vastaaja: Tšekin tasavalta
      
         Vaatimukset
      
      Kantaja vaatii, että unionin tuomioistuin
      
                  —
               
               
                  toteaa, että Tšekin tasavalta ei ole noudattanut Euroopan unionin toiminnasta tehdyn sopimuksen 22 artiklan mukaisia velvoitteitaan, kun se on kieltänyt unionin kansalaisilta, jotka eivät ole Tšekin tasavallan kansalaisia mutta jotka asuvat tässä valtiossa, oikeuden liittyä poliittiseen puolueeseen tai osallistua poliittiseen liikkeeseen
               
            
                  —
               
               
                  Tšekin tasavalta on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Euroopan unionista tehdyn sopimuksen 22 artiklan mukaan jokaisella unionin kansalaisella on äänioikeus ja vaalikelpoisuus kunnallisvaaleissa ja Euroopan parlamentin vaaleissa jäsenvaltiossa, jossa hän asuu mutta jonka kansalainen hän ei ole, samoin edellytyksin kuin tuon jäsenvaltion omilla kansalaisilla.
      Komission mukaan unionin kansalaiset, jotka eivät ole Tšekin tasavallan kansalaisia mutta jotka asuvat Tšekin tasavallassa, eivät voi käyttää heillä Euroopan unionin toiminnasta tehdyn sopimuksen 22 artiklan mukaan olevia poliittisia oikeuksia samoin edellytyksin kuin Tšekin tasavallan kansalaiset, koska heillä ei ole oikeutta liittyä poliittiseen puolueeseen tai osallistua poliittiseen liikkeeseen.